لیبی‌ده بؤلگه‌دکی قایناق‌لار، بیر هفته داوام ائدن سوکونتدن سونرا طرابلوسون جنوبوندا چاتیشما‌لارین یئنی‌دن باشلادیغینی بیلدیردی.
آیریجا میللی آنلاشما حکومتی نیظامی قایناقلاریندان‌ ائدیلن آچیقلامادا اسکی بین الخالق طرابلوس هاوالیمانی نظارت آلتینا آلماق اوچون سالدیری باشلادیلدیغی ایفاده ائدیلرکن، پایتختین جنوبون‌داکی یرموک بؤلگه‌سی و هاوالیمانی اطرافیندا ایره‌لیلمه قئید ائدیلدیگی ایفاده ائدیلدی.
عملیاتدا ایره‌لیلمه‌نین ژنرال خلیفه حفتر گوج‌لری‌نین قونوشلاندیغی بؤلگه‌لره ایستیقامت‌لی توپچو آتیش‌لاری‌ندن سونرا رئاللاشدیغینا دقت چکیلدی.
لیبی‌نین شرقین‌دکی نیظامی گوج‌لرین لیدری ژنرال حفتر، پایتخت طرابلوسو اله کئچیرمک اوچون 4 آوریلده سالدیری امری وئرمیش، بونون اوزرینه میللی آنلاشما حکومتی بیرلیک‌لری ده بورکان الغضب عملیاتینی باشلاتمیشدی.
مشروعیت بحرانی‌نین 2011-جی ایلده بو یانا سوردوگو لیبی‌ده بین الخالق تانینیرلیغا صاحب میللی آنلاشما حکومتی بیرلیک‌لری ایله حفتره باغلی گوجلر آراسین‌داکی چاتیشما‌لار تخمینن ایکی آیدیر داوام ائدیر.
دونیا ساغلیق تشکیلاتیندان ائدیلن آچیقلامایا گؤره چاتیشما‌لاردا اؤلو ساییسی 560-ی کئچرکن، یارا‌لی ساییسی دا 2 مین 855-ه چاتدی.
